CELEX: 22013D0075
Language: lv
Date: 2013-05-03 00:00:00
Title: EEZ Apvienotās komitejas Lēmums Nr. 75/2013 ( 2013. gada 3. maijs ), ar ko groza EEZ līguma II pielikumu (Tehniskie noteikumi, standarti, testēšana un sertifikācija)

31.10.2013   
            
            
               LV
            
            
               Eiropas Savienības Oficiālais Vēstnesis
            
            
               L 291/32
            
         EEZ APVIENOTĀS KOMITEJAS LĒMUMS
   Nr. 75/2013
   (2013. gada 3. maijs),
   ar ko groza EEZ līguma II pielikumu (Tehniskie noteikumi, standarti, testēšana un sertifikācija)
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
   tā kā:
   
               (1)
            
            
               EEZ līgumā jāiekļauj Eiropas Parlamenta un Padomes 2010. gada 20. oktobra Regula (ES) Nr. 995/2010, ar ko nosaka pienākumus tirgus dalībniekiem, kas laiž tirgū kokmateriālus un koka izstrādājumus (1).
            
         
               (2)
            
            
               EEZ līgumā jāiekļauj Komisijas 2012. gada 23. februāra Deleģētā regula (ES) Nr. 363/2012 par pārraudzības organizāciju atzīšanas un atzīšanas atsaukšanas procedūras noteikumiem, kā paredzēts Eiropas Parlamenta un Padomes Regulā (ES) Nr. 995/2010, ar ko nosaka pienākumus tirgus dalībniekiem, kas laiž tirgū kokmateriālus un koka izstrādājumus (2).
            
         
               (3)
            
            
               EEZ līgumā jāiekļauj Komisijas 2012. gada 6. jūlija Īstenošanas regula (ES) Nr. 607/2012 par sīki izstrādātiem noteikumiem attiecībā uz likumības pārbaužu sistēmu un attiecībā uz pārraudzības organizācijām veikto pārbaužu biežumu un raksturu, kā paredzēts Eiropas Parlamenta un Padomes Regulā (ES) Nr. 995/2010, ar ko nosaka pienākumus tirgus dalībniekiem, kas laiž tirgū kokmateriālus un koka izstrādājumus (3).
            
         
               (4)
            
            
               Tādēļ būtu attiecīgi jāgroza EEZ līguma II pielikums,
            
         IR PIEŅĒMUSI ŠO LĒMUMU.
   1. pants
   Pēc EEZ līguma II pielikuma XVII nodaļas 9.bi punkta (Komisijas Regula (EK) Nr. 308/2008) iekļauj šādus punktus:
   
               “9.c
            
            
               
                  32010 R 0995: Eiropas Parlamenta un Padomes 2010. gada 20. oktobra Regula (ES) Nr. 995/2010, ar ko nosaka pienākumus tirgus dalībniekiem, kas laiž tirgū kokmateriālus un koka izstrādājumus (OV L 295, 12.11.2010., 23. lpp.).
               Šā līguma vajadzībām regulas noteikumus pielāgo šādi:
               
                           a)
                        
                        
                           regulas 3. panta pirmo daļu nepiemēro EBTA valstīm;
                        
                     
                           b)
                        
                        
                           regulas 3. panta otrās daļas, kas attiecas uz EBTA valstīm, tekstu “Regulas (EK) Nr. 338/97 A, B vai C pielikumā” aizstāj ar šādu: “tiesību aktu, ar kuriem īsteno Konvenciju par starptautisko tirdzniecību ar apdraudētajām savvaļas dzīvnieku un augu sugām EBTA valstīs, saistošajās daļās”;
                        
                     
                           c)
                        
                        
                           regulas 8. panta 3., 5. un 6. punktā, ja tas attiecas uz EBTA valsts pārraudzības organizācijām un neskar Līguma 1. protokolu, vārdu “Komisija” aizstāj ar “EBTA Uzraudzības iestāde”.
                        
                     
         
               9.ca
            
            
               
                  32012 R 0363: Komisijas 2012. gada 23. februāra Deleģētā regula (ES) Nr. 363/2012 par pārraudzības organizāciju atzīšanas un atzīšanas atsaukšanas procedūras noteikumiem, kā paredzēts Eiropas Parlamenta un Padomes Regulā (ES) Nr. 995/2010, ar ko nosaka pienākumus tirgus dalībniekiem, kas laiž tirgū kokmateriālus un koka izstrādājumus (OV L 115, 27.4.2012., 12. lpp.).
               Regulas noteikumus šā Līguma vajadzībām pielāgo šādi:
               ja tas attiecas uz EBTA valsts pārraudzības organizācijām un neskar Līguma 1. protokolu, vārdu “Komisija” aizstāj ar “EBTA Uzraudzības iestāde”.
            
         
               9.cb
            
            
               
                  32012 R 0607: Komisijas 2012. gada 6. jūlija Īstenošanas regula (ES) Nr. 607/2012 par sīki izstrādātiem noteikumiem attiecībā uz likumības pārbaužu sistēmu un attiecībā uz pārraudzības organizācijām veikto pārbaužu biežumu un raksturu, kā paredzēts Eiropas Parlamenta un Padomes Regulā (ES) Nr. 995/2010, ar ko nosaka pienākumus tirgus dalībniekiem, kas laiž tirgū kokmateriālus un koka izstrādājumus (OV L 177, 7.7.2012., 16. lpp.).
               Šā Līguma vajadzībām regulas noteikumus pielāgo šādi:
               regulas 6. panta 2. punkta b) apakšpunktā, ja tas attiecas uz EBTA valsts pārraudzības organizācijām un neskar Līguma 1. protokolu, vārdu “Komisija” aizstāj ar “EBTA Uzraudzības iestāde”.”
            
         2. pants
   Regulas (ES) Nr. 995/2010, Deleģētās regulas (ES) Nr. 363/2012 un Īstenošanas regulas (ES) Nr. 607/2012 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
   3. pants
   Šis lēmums stājas spēkā 2013. gada 4. maijā, ja ir iesniegti visi paziņojumi saskaņā ar EEZ līguma 103. panta 1. punktu (4).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2013. gada 3. maijā
      
         
            EEZ Apvienotās komitejas vārdā –
         
            priekšsēdētājs
         
         Gianluca GRIPPA
      
   
   
      (1)  OV L 295, 12.11.2010., 23. lpp.
   
      (2)  OV L 115, 27.4.2012., 12. lpp.
   
      (3)  OV L 177, 7.7.2012., 16. lpp.
   
      (4)  Ir norādītas konstitucionālās prasības.